මැතිවරණ ක්‍රමය සංශෝධනය කිරීම.""මේ හැර වෙන කිසිවක් සඳහන් කර නැත.""එසේ නම් ජනාධිපතිතුමාට හෝ එක්සත් ජාතික පක්ෂයට හෝ ශ්‍රී ලංකා නිදහස් පක්ෂයට හෝ නව ව්‍යවස්ථාවක් පැනවීමේ ජනවරමක් 2015/08/18 පසුගිය මහ මැතිවරණයේ දී ලැබී ඇතිද?""එවිට 1972 ව්‍යවස්ථාවේ හෝ 1978 සඳහන් අයුරු ජනතාව විසින් දෙන ලද බලය හා ජනවරම අනුව නව ව්‍යවස්ථාවක් සම්පාදනය කරන බව සඳහන් කළ හැකිද?""චන්ද්‍රිකා බණ්ඩාරනායක කුමාරතුංග ජනාධිපතිතුමියගේ පාලන සමයේ 2000/08/03 දින එවකට අධිකරණ, ආණ්ඩුක්‍රම, ව්‍යවස්ථා කටයුතු, ජනවාර්ගික කටයුතු හා ජාතික ඒකාබද්ධතා අමාත්‍යතුමා සහ මුදල් නියෝජ්‍ය අමාත්‍යතුමා වන මහාචාර්‍ය ජී. එල්. පීරිස් මැතිතුමා විසින් පාර්ලිමේන්තුවට ඉදිරිපත් කළ ශ්‍රී ලංකා ප්‍රජාතාන්ත්‍රික සාමාජවාදී ජනරජයේ ආණ්ඩුක්‍රම ව්‍යවස්ථාව පරිච්ඡින්න කොට ඒ වෙනුවට වෙනත් ආණ්ඩුක්‍රම ව්‍යවස්ථා ප්‍රතියෝජනය කිරීම සඳහා වූ පනත් කෙටුම්පත සඳහා ජනවරමක් ලබා ගත්තේ කෙසේද? 1994 මැතිවරණ ප්‍රකාශනයේ නව ව්‍යවස්ථාවක් ගැන සඳහන්ව නැත.තවද 2/3 කට ජනවරමක් ලැබුණේද නැත.""එම 20‍00 ආණ්ඩුක්‍රම ව්‍යවස්ථා කෙටුම්පතේ පෙරවදන මෙසේය.""ආණ්ඩුක්‍රම ව්‍යවස්ථා ස්වරූපයෙන් හෙබි උත්තරීතර නීතියක් පදනම් කරගෙනරාජ්‍යානුශාසනයේ නියුක්ත ආයතන ශක්තිමත් කරන්නාවූද පුළුල් ලෙස බලය බෙදාහැරීමක් තහවුරු කරන්නාවූද  යනාදී වශයෙන් සඳහන් කර ,“ශ්‍රී ලංකාවාසී ජනතාව වූ අපි අපගේ ස්වෛරී ව්‍යවස්ථාදායක බලය ක්‍රියාත්මක කිරීමෙහි ලා මේ ආණ්ඩුක්‍රම ව්‍යවස්ථා ප්‍රතිසංශෝධනය කරම්හ”මෙයින් පැහැදිළි වන්නේ ජනතාවගෙන් ලබාගත් ජනවරමක් නොමැතිව නව ව්‍යවස්ථාවක් ගෙන ඒමට කටයුතු කර ඇති බවයි.